آذربایجان پرزیدنتی ایلهام علی‌یئو آذربایجان توپراقلارینداکی ارمنیستان ایشغالی سونا چاتمادیقجا بؤلگه‌یه باریشین گلمه‌یه‌جیینی سؤیله‌دی.علی‌یئو، باکی کنگره مر
باغلانتیسیزلار حرکتی(عدم تعهد جنبشی) آرا دؤنم باخانلار کنفرانسی آذربایجانین باشکندی باکی‌دا باشلادی.
کزین‌ده‌کی کنفرانسین آچیلیشین‌دا ائتدیگی چیخیشیندا باغلانتیسیزلار حرکتینین اینسانی دیرلری تشویق ائتدیگینی، اولوسلارآراسی باریش و گوونلیگین تامین ائدیلمه‌سین‌ده اؤنملی رول اوینادیغینی بیلدیردی.
آذربایجان-ارمنیستان چاتیشما‌سی و داغ‌لیق قاراباغ پروبلئمین‌دن بحث ائد‌ن علی‌یئو،
"آذربایجان تورپاقلارینین یوزده ۲۰سی ارمنیستان طرفین‌دن ایشغال ائدیلدی. بیر میلیون آذربایجان‌لی تورپاقلارینی ترک ائتمک مجبوریتین‌ده قالدی. خوجالی قیرغینین‌دا ۱۰۶ قادین، ۶۳ اوشاق و ۷۰ یاشلینین دا آرالارین‌دا اولدوغو ۶۱۳ نفر وحشیجه‌سینه قتله یئتیریلدی. بو اینسان‌لیق سوچودور. ایشغال ایندی ده داوام ائدیر. اولوسلارآراسی تشکیلاتلارین قرارنامه‌لرینه باخمایاراق، ارمنیستان ایشغالینی داوام ائتدیریر. ایشغال سونا چاتمادیقجا بؤلگه‌یه باریش گلمه‌یه‌جک" دئدی.
ارمنیستان اهالی‌سینین یوزده ۹۹ونون ارمنیلردن عبارت اولدوغونو خاطیرلادان علی‌یئو،
"چونکو اونلار ارمنیستان‌داکی دیگر میلتلره قارشی ائتنیک تمیزلیک ائدیرلر. آذربایجان ایسه اولوسلارآراسی دیالوگون، کولتورلولوگون مرکزلرین‌دن بیری. بیز دینلر و مدنیتلر آراسی باریش و ایش بیرلیگین‌دن یاناییق" شکلین‌ده دانیشدی.
